Lav et referat af nedenstående tekst:

Tekst:
En kvindelig bilist kørte onsdag morgen i grøften på Hovvej mellem Ulsted og Øster Hassing, efter hun mistede herredømmet over bilen. Det oplyser indsatsleder ved Nordjyllands Beredskab Niels Eltzholtz. - Der er sindssygt glat på vejen, og det fører altså til, at hun kører i grøften. Hun klagede over nakkesmerter, så der er en risiko for, at hun har fået et brud på en nakkehvirvel. Hun er derfor blevet sendt på sygehuset med ambulance for at blive tjekket, siger Niels Eltzholtz. Indsatslederen forklarer, at kvinden røg i grøften á to omgange. Efter hun mistede herredømmet over bilen, ramte hun grøften første gang, hvorefter bilen kom tilbage på vejen, spindede rundt og slutteligt endte i grøften igen. - Vi fik en melding om, at der var tre bilister impliceret i uheldet, da vi rykkede ud, men det viste sig at være et solouheld. Kvinden sad endnu i bilen, da vi dukkede op, og vi var derfor nødt til at klippe bildøren af for at få hende sikkert fri, siger Niels Eltzholtz. Færdselsuheldet gav dog ikke de store problemet for trafikken, da beredskabet kunne lede bilerne forbi via vejens cykelsti. En bus kunne dog ikke passere og er derfor blevet forsinket på sin rute. Bilen ligger endnu i grøften, men er ikke til gené for trafikken og burde snart være fjernet, forklarer Niels Eltzholtz.

Referat:
En kvindelig bilist er blevet sendt til tjek på Aalborg Universitetshospital, efter hun kørte i grøften på Hovvej nær Ulsted.